REPUBLIKA HRVATSKA

VARAŽDINSKA ŽUPANIJA

GRAD VARAŽDIN

VII. OSNOVNA ŠKOLA VARAŽDIN

KLASA: 003-05/20-01-1

URBROJ: 2186-91/20-01-1

Varaždin, 13.1.2020.

Na temelju članka 125. Zakona o odgoju i obrazovanju u osnovnoj i srednjoj školi (Narodne novine broj 87/08., 86/09., 92/10., 105/10-ispr., 90/11., 16/12., 86/12., 94/13., 136/14.-RUSRH, 152/14., 7/17., 68/18. i 98/19.) i obavijesti Ministarstva znanosti i obrazovanja od 10.1.2020., KLASA: 112-01/19-01/0001, URBROJ: 533-01-20-0117 i Odredbi Statuta VII. osnovne škole Varaždina , ravnateljica VII. osnovne škole Varaždin, donosi

**PROCEDURU PROVJERE VJERODOSTOJNOSTI**

**DIPLOMA, SVJEDODŽBI I DRUGIH ISPRAVA**

**I.**

Provjera vjerodostojnosti diplome, svjedodžbe i drugih isprava je obvezni postupak prilikom zapošljavanja odnosno sklapanje ugovora o radu sa svim zaposlenicima Škole.

Škola će pokrenuti postupak provjere diplome, svjedodžbe odnosno druge javne isprave najkasnije u roku od 15 dana od dana sklapanja ugovora o radu.

Zaprimljeno očitovanje ustanove o vjerodostojnosti diplome, svjedodžbe odnosno druge javne isprave pohranjuje se u dosjeu zaposlenika i trajno se čuva.

**II.**

Zaposlenik koji ima zasnovan radni odnos u dvije ili više školskih ustanova provjeru vjerodostojnosti diplome, svjedodžbe odnosno druge javne isprave na temelju koje je zasnovan radni odnos pokrenut će školska ustanova u kojoj radi pretežiti dio radnog vremena.

**III.**

Provjera vjerodostojnosti diplome, svjedodžbe odnosno druge javne isprave stečene u inozemstu obavlja se putem Ministarstva vanjskih poslova.

**IV.**

Ako Školibude dostavljen dopis odnosno obavijest nadležnog fakulteta, ustanove odnosno institucije o nevjerodostojnoj odnosno krivotvorenoj diplomi, svjedodžbi odnosno drugoj javnoj ispravi za osobu koja se zapošljava odnosno zaposlenika Škole, ravnateljica će bez odlaganja, a najkasnije u roku od pet dana napraviti prijavu Državnom odvjetništvu i izvijestiti Ministarstvo znanosti i obrazovanja.

**V.**

Ako je Školskoj ustanovi dostavljen dopis odnosno obavijest nadležnog fakulteta, ustanove odnosno institucije o nevjerodostojnoj odnosno krivotvorenoj diplomi, svjedodžbi odnosno drugoj javnoj ispravi za zaposlenika Škole , ravnateljica Škole, izvanredno će zaposleniku otkazati ugovor o radu u roku od 15 dana od dana saznanja za nevjerodostojnu odnosno krivotvorenu diplomu, svjedodžbu odnosno drugu javnu ispravu na temelju koje je sklopljen ugovor o radu.

**VI.**

Iznimno od točke IV. u slučaju proteka roka od 15 dana od dana saznanja za nevjerodostojnu odnosno krivotvorenu diplomu, svjedodžbu odnosno drugu javnu ispravu zaposlenika Škole ili drugog opravdanog razloga, ravnateljica škole zaposleniku redovito će otkazati ugovor o radu zbog skrivljenog ponašanja.

**VII.**

Provjera vjerodostojnosti diplome, svjedodžbe i druge javne isprave provodi se na trošak Škole.

**VIII.**

Ova Procedura stupa na snagu danom donošenja.

**IX.**

Ova Procedura bit će objavljena na oglasnoj ploči Škole u roku od pet dana od dana stupanja na snagu.

 Ravnateljica:

 Ruža Levatić